Billettautomaten ødelagt? Du kan få bot likevel

Du risikerer bot hvis det er feil på Ruters billettautomater.

Hvis kortleseren er i ustand kan du risikere gebyr. Rolf hman, Rolf hman

May Andrine Gran

25. jan. 2012 22:16 Sist oppdatert 26. januar 2012

Hvis du har kjøpt en digital billett, men ikke får registrert den på grunn av feil ved billettautomaten, skal ikke kundene risikere kontrollgebyr, mener Forbrukerrådet.

Ruter mener nemlig det er ditt ansvar å bevise at billettautomaten ikke virker. På sine egne spørsmål og svar sider, forklarer de saken slik:

Les også Digitale billetter provoserer oslofolk

«Er kortleseren/billettautomaten i ustand, og det ikke er noe utsalgssted i nærheten, kan du reise som vanlig, men ved billettkontroll kan du risikere gebyr. Ved billettkontroll vil kontrollørene i de fleste tilfeller kunne sjekke status på kortleseren/automaten. Får du derimot gebyr på grunn av feil på utstyr, kan du benytte et kontaktskjema, så vil gebyret frafalles når feilen er bekreftet.

Kan ikke være kundens ansvar

Anne Rygg, fagdirektør i Forbrukerrådet, er kritisk til det Ruter skriver.

– Kundene må kunne registrere billetten sin der de forventer å kunne gjøre det. Ruter må selv ha oversikt over hvilke automater som ikke virker. Dette klarer for eksempel NSB å få til, og når det er noe galt med billettautomatene, slipper kundene å betale ombord-tillegget.

Hvis du reiser uten gyldig billett på kollektivreiser må du ved billettkontroll betale gebyr etter følgende satser: kr 750 ved betaling på stedet, kr 900 ved fakturering og kr 1500 ved forfalskning.

Ber om forståelse for gebyr

Ruter mener i etterkant av at artikkelen er publisert at teksten er noe unøyansert .

I en e-post forklarer informasjonrådgiver Lotte Glad dette nærmere:

"I de tilfeller hvor kontrolløren ikke med rimelighet fårsjekket årsaken til at kunden ikke har gyldig billett, ber vi om forståelse forat det utstedes et gebyr. I de tilfellene hvor kunden mener at årsaken tilmanglende gyldig billett skyldes feil på utstyret (kortleser ellerbillettautomat), ber vi kunden ta kontakt med vårt kundesenter. Kundesenteretvil da sjekke om det er registrert feil ved utstyret. Når dette eventueltbekreftes, frafalles selvfølgelig gebyret.

Det er vårt ansvar å redusere sniking og sørge for at allegjør opp for seg når de reiser kollektivt. Kontrolløren har også mulighet til åigangsette en eventuell billett på elektronisk reisekort når kontrollgjennomføres. Vi mener derfor at det er få reisende som kan havne i dennegruppen som får utstedt gebyr på grunn av feil på det tekniske utstyret."